.td_uid_2_611b42f6bb613_rand.td-a-rec-img{text-align:left}.td_uid_2_611b42f6bb613_rand.td-a-rec-img img{margin:0 auto 0 0} Illum ingħata l-aħħar tislima Dun Tancred Sultana, li miet ix-xahar li għadda fl-età ta' 69 sena wara li sofra attakk f'qalbu waqt li kien f'Ġibiltà. Il-funeral tiegħu sar fil-Knisja ta' San Gejtanu fil-Ħamrun, u l-quddiesa tmexxiet mill-Arċisqof Charles Scicluna. Fl-omelija, Mons. Carmelo Zammit, l-Isqof ta' Ġibiltà, qal li kull min kien jaf lil Dun Tancred kien japprezza s-sens ta' servizz u l-impenn tiegħu lejn is-saċerdozju. L-esperjenza tiegħu bħala saċerdot bdieha hemmhekk u spiċċaha hemmhekk ukoll. Dun Tancred kien attiv fil-Parroċċa San Gejtanu fil-Ħamrun, kif ukoll fil-Kappella tal-Midalja Mirakoluża, Blata l-Bajda, fejn kien ta' spiss iqaddes il-quddiesa tas-7am, u dawk tas-Sibt filgħaxija u tal-Ħadd filgħodu. Kien ukoll attiv ħafna fil-Parroċċa tal-Immakulata Kunċizzjoni l-Ħamrun u kien iqaddes kemm-il darba filgħaxija fil-Kappella tal-Fergħa Ewkaristika fil-Parroċċa tal-Marsa. Dun Tancred Sultana kien ukoll Assistent Kanċillier tal-Kurja tal-Arċisqof.